Publication: Magyar Közlöny
Issue: MK-2002-12 (Year: 2002, Number: 12)
Era: 1990-2004
Section: A rádiózásról és televíziózásról szóló 1996. évi I. törvény
Paragraph Index: 319

l) a sport országos érdekképviseleti szervezetei egy fõt. Jelentkezési lapot azok a szervezetek adhatnak be, amelyek bírósági (hatósági) nyilvántartásba vétele legalább két évvel a felhívás közzététele elõtt megtörtént. E szabály alól kivételt jelentenek a nemzeti és etnikai kisebbségek országos önkormányzatai [I. a), illetve II. a) pont elsõ fordulat], amelyeknek a jelentkezési laphoz mellékleteket nem kell csatolniuk. Nem nyújthat be jelentkezési lapot párt, alapítvány és kamara. A nyilvántartásba vétel megtörténtérõl, illetve a nyilvántartásba vétel megtagadásáról a Testület minden jelentkezõ szervezetet értesít. A Testület ezen döntése ellen államigazgatási úton jogorvoslatnak nincs helye. A Testület a nem megfelelõen benyújtott jelentkezéseket nem fogadja el. Hiánypótlásra nincs lehetõség. A jelentkezési laphoz mellékelendõ okiratokkal igazolni kell a bírósági bejegyzést és a bejegyzett adatok fennállását, a szervezet célját, illetve a mûködési kör országos jellegét. Mellékelni kell a szervezet alapító okiratának másolatát és a bírósági bejegyzésrõl szóló határozatot, mindkettõt három hónapnál nem régebben kelt bírósági hitelesítéssel ellátva. (Ezzel igazolandó, hogy a szervezet a jelentkezés idején megfelel a feltételeknek.) A jelentkezési lap 4. pontjánál egyértelmûen meg kell adni, hogy a jelentkezõ melyik kuratóriumba kíván bejelentkezni. Egy szervezet bejelentkezhet egyidejûleg mindhárom kuratóriumba, ha a feltételeknek mindhárom kuratórium tekintetében megfelel. Az I. g), h), m) és p) pont alatti szervezetek kizárólag a Magyar Rádió és a Magyar Televízió közalapítványok kuratóriumaiba jelentkezhetnek, tehát a 4. c) pontot húzzák át. Az 5. pontban az I. a)—p) vagy/és a II. a)—l) pontok egyikét fel kell tüntetni. Egy szervezet egyidejûleg — mindhárom kuratórium tekintetében — csak egyazon csoportot jelölhet meg. A jelentkezési lapokat a szervezet alapító okirat szerinti képviselõje vagy képviselõ által meghatalmazott személy írhatja alá. Ez utóbbi esetben a jelentkezéshez csatolni kell a meghatalmazást. A jelentkezési lapokat a Törvény szerint legkésõbb 2002. március 15-ig kell az Országos Rádió és Televízió Testülethez (1088 Budapest, Reviczky u. 5., postacím: 1461 Budapest, Pf. 59) eljuttatni. (Felhívjuk a figyelmet arra, hogy március 15-e munkaszüneti nap.) A Testület a jelentkezési határidõ lejártát követõen a sorsolást megelõzõen az ORTT honlapján közzéteszi a nyilvántartásba vett szervezetek listáját a három kuratórium szerinti megosztásban, az egyes alpontok szerinti csoportosításban, továbbá tájékoztat az esetleges sorsolások idõpontjáról és helyszínérõl. A Testület általi nyilvántartásba vételt, illetve az errõl szóló írásbeli értesítést követõen a sorsolás megkezdéséig az azonos csoportokba tartozó szervezetek egymás között megállapodhatnak arról, hogy 2002-ben melyikük élhet a delegálás jogával. E megállapodásnak azonos csoporton belül teljes körûnek kell lennie. Megállapodás hiányában a Testület sorsolással dönti el a delegálás jogát a Törvényben részletesen meghatározottak szerint. A sorolás helyérõl és idõpontjáról a Testület a nyilvántartásba vett szervezeteket közvetlenül is értesíti, ezen felül közleményt fog megjelentetni. Felhívjuk a szervezetek figyelmét, hogy a Törvény szerint csak az a szervezet vehet részt a sorsoláson, amelynek a képviselõje a sorsoláson jelen van. A képviselõi jogosultságot a helyszínen igazolni kell. Jelentkezési lap (minta) a Magyar Rádió Közalapítvány, a Magyar Televízió Közalapítvány, illetve a Hungária Televízió Közalapítvány kuratóriumába (2002.)

Source: https://magyarkozlony.hu/hivatalos-lapok/5f226244d3d08041b8e8df967157c19d54bf957f/dokumentumok/4653036ddf3832c2a5dcfc6b07af70b2e749bc5b/letoltes